Die Boek van Mormon is 'n boek van religieuse skrifture wat gebruik word deur lidmate van die Kerk van Jesus Christus van die Heiliges van die Laaste Dae en ander groepe wat van die kerk afgewyk het.
Die stigter van die Mormone-kerk, Joseph Smith, het in 1827 beweer dat hy goue plate uit die hand van 'n engel met die naam Moroni sou ontvang het. Hy het die opdrag gekry om die tekste daarop te vertaal. Na bewering het Hebreeuse immigrante in Amerika - volgens die Mormone-sekte die voorvaders van die huidige Eerste Nasies - die tekste geskryf. Die boek is na die beweerde hoofskrywer, Mormon, vernoem.